Nový Sad 23. 5. 2025

**Súbeh o výber výtvarnej práce na tému**

**Krása multikultúrnosti**

Fórum pre edukáciu, spoluprácu, afirmáciu a podporu občianskej spoločnosti, Nový Sad (skrátený názov: FESAP) v spolupráci s Pokrajinským sekretariátom vzdelávania, predpisov, správy a národnostných menšín – národnostných spoločenstiev (sekretariát) v rámci podprojektu Multikulturalizmus na klik v roku 2025, resp. projektu Afirmácia multikulturalizmu a tolerancie vo Vojvodine, vypisuje súbeh na predloženie autorských materiálov na tému propagovania multikulturalizmu a zveľadenia medzinárodnej tolerancie a zachovania kultúrnej identity etnických spoločností v AP Vojvodine pod názvom **KRÁSA MULTIKULTÚRNOSTI.**

Právo zúčastniť sa majú žiaci vyšších ročníkov (od 5. do 8. ročníka) základných škôl z územia AP Vojvodiny.

Na súbeh sa zasielajú **výtvarné** **práce**, ktorými sa opisuje, ako sa zachováva a pestuje tradícia národnostných menšín v multikultúrnom prostredí.

V rámci uvedenej témy by mal autorský materiál vyjadrovať autentický osobný pohľad na etnickú rôznorodosť či kultúrne špecifiká etnických spoločenstiev z AP Vojvodiny.

Prácu vypracuje jeden autor (materiály skupiny autorov nebudú brané do úvahy).

Jeden autor môže na uvedený súbeh prihlásiť jednu prácu.

Okrem práce je potrebné predložiť aj sprievodnú dokumentáciu:

* tlačivo prihlášky;
* vyhlášku rodiča/opatrovníka autora o autorských právach na prácu;
* potvrdenie školy o statuse riadneho žiaka.

**Práce a sprievodná dokumentácia sa podávajú v elektronickej forme** prostredníctvom aplikácie na webovej stránke sekretariátu na adrese [http://185.166.125.137/konkursi-2025-4/.](http://185.166.125.137/konkursi-2025-4/)

**Sprievodná dokumentácia sa predkladá aj v origináli, poštou** na adresu Fóra pre edukáciu, spoluprácu, afirmáciu a podporu občianskej spoločnosti:

FESAP

Poštový priečinok 112

21101 Nový Sad

Tlačivá sprievodnej dokumentácie pre účasť v súbehu si môžete stiahnuť z webovej stránky FESAP na adrese [www.fesap.org.rs](http://www.fesap.org.rs) alebo z webovej stránky sekretariátu na adrese <http://www.puma.vojvodina.gov.rs>

Lehota na zaslanie prác je **6. júna 2025.**

Výber prihlásených prác bude zverejnený na webovej stránke FESAP-u a sekretariátu a bude uvedený autor materiálu.

Autorské materiály hodnotí a známkuje súbehová komisia, ktorú tvoria zástupcovia FESAP-u, sekretariátu, predstavitelia vzdelávacích inštitúcií a významné osobnosti v oblasti témy súbehu.

Súbehová komisia zostaví poradovník prijatých prihlášok a rozhodne o udelení cien.

Autori najlepšie zhodnotených prác budú ocenení multimediálnymi zariadeniami (tri odmeny).

FESAP udeľuje cenu autorovi na základe zmluvy uzatvorenej s rodičmi/opatrovníkmi autora.

Zmluva o odmeňovaní víťazov špecifikuje všetky práva, povinnosti a zodpovednosť autorov materiálu ako aj FESAP-u. Zmluvou autor prevádza práva na ďalšie neobmedzené použitie materiálu na FESAP a sekretariát. Ak autor oceneného materiálu nepodpíše zmluvu v stanovenej lehote, bude sa považovať, že sa odmeny vzdal a zodpovedajúca odmena bude udelená ďalšiemu autorovi v poradí.

Dr. Ida Kabok

predsedníčka Správnej rady FESAP-u